Dolsa deuria la part de la jubilació de la CASS d’alguns treballadors i exempleats del Periòdic - La Valira
Dolsa deuria la part de la jubilació de la CASS d’alguns treballadors i exempleats del Periòdic
Publicat per La Valira | febr. 12, 2020 | Actualitat | 0 2557
L’empresari i conseller del comú d’Ordino, Enric Dolsa, ha deixat de pagar suposadament la part de la jubilació que les empreses (8,5%) han d’aportar a la Caixa Andorrana de la Seguretat Social (CASS) d’alguns treballadors i exempleats del Periòdic d’Andorra.
Segons ha pogut saber LA VALIRA de fonts consultades, hi ha casos d’impagaments que van des dels dos mesos fins als deu mesos, la qual cosa han encès les alarmes des de la parapública que ha donat un termini a l’editor del diari per fer efectius els pagaments.
En cas contrari, la CASS pot acordar l’embargament sobre els béns i drets de Dolsa i, fins i tot, que sigui el saig l’òrgan encarregat de realitzar l’acte administratiu executori.
Cal recordar que la setmana passada, el BOPA va publicar un escrit del govern a l’empresari, com a president de la societat Seguretat i Serveis, SAU, dedicada a la seguretat privada, en el qual se li notificava un expedient sancionador del Departament d’Ocupació i Treball.
PreviousFoment reactiva els projectes de la rotonda de Montferrer i la variant de la Pobla de Segur
NextL’anunciada presència d’Artur Mas a Perpinyà indigesta l’independentisme